Document ID: 31998R2665

KOMISSION ASETUS (EY) N:o 2665/98,
annettu 10 päivänä joulukuuta 1998,
etuuskohtelun alaisten sokereiden tuontiin sovellettavista yksityiskohtaisista säännöistä annetun asetuksen (ETY) N:o 2782/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna komission asetuksella (EY) N:o 1148/98 (2), ja erityisesti sen 13 artiklan,
sekä katsoo, että
komission asetuksella (EY) N:o 1033/98 (3) muutetaan asetuksen (ETY) N:o 3719/88 (4), sellaisena kuin se on viimeksi muutettuna asetuksella (EY) N:o 1044/98 (5), 45 artikla ja poistetaan tullietuusmenettelystä määrät, jotka asetuksen (ETY) N:o 3719/88 8 artiklan 4 kohdassa säädetyn sallitun poikkeaman mukaisesti ylittävät tuontitodistuksessa ilmoitetun määrän,
etuuskohtelun alaisten sokereiden tuontiin sovellettavista yksityiskohtaisista säännöistä 17 marraskuuta 1976 annetun komission asetuksen (ETY) N:o 2782/76 (6), sellaisena kuin se on viimeksi muutettuna asetuksella (ETY) N:o 1714/88 (7), 5 artiklassa säädetään, että määrän ylittäessä sovitun sovellettavan määrän komissio siirtää ylimenevän osan seuraavalle toimitusjaksolle; raakasokerin osatoimituksena tuotu määrä voidaan määritellä valkoisena sokerina vasta raakasokerin analyysin tai puhdistamisen jälkeen; asetuksen (ETY) N:o 3719/88 45 artiklan soveltamisella olisi toimijoille liian raskaita taloudellisia seurauksia; ei ole perusteltua jättää myöntämättä tullietuusmenettelyä sallitun poikkeaman rajoissa tuoduille määrille; olisi siis poikettava asetuksen (ETY) N:o 3719/88 45 artiklasta,
yhdenvertaisen kohtelun varmistamiseksi saman markkinointivuoden tuontitoimiin olisi sovellettava samoja sääntöjä; tämän vuoksi poikkeusta on syytä soveltaa asetuksen (EY) N:o 1033/98 voimaantulosta alkaen, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2782/76 8 artikla seuraavasti:
1. Nykyisestä tekstistä tulee 1 kohta
2. Lisätään kohta seuraavasti:
"2. Poiketen siitä, mitä komission asetuksen (ETY) N:o 3719/88 (*) 45 artiklassa säädetään, tuodut määrät, joihin sovelletaan asetuksen (ETY) N:o 3719/88 8 artiklan 4 kohdassa säädettyä sallittua poikkeamaa, hyväksytään tullietuusmenettelyyn, edellyttäen että kyseisillä määrillä on 6 ja 7 artiklassa tarkoitettu todistus.
(*) EYVL L 331, 2.12.1988, s. 1."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan komission asetuksen (EY) N:o 1033/98 voimaantulosta alkaen haettuihin todistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1998.

Labels: 3
17